
Skandinavisk UFO Information 
SUFOI 

Postboks 6,2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomeneme ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at 
udbrede kendskabet til emnet ved 
publikationer, foredrag og anden 
udadvendt virksomhed. 

2) Det er SUFOIs opfattelse, at 
kildematerialet udgør et vigtigt 
grundlag for undersøgelser og 
oplysningsarbejde ud fra en seriøs og 
kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan 
forklares som værende et kendt 
fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 
Den daglige ledelse varetages af 
formanden og de to næstformænd. 
Repræsentantskabet består af en 
repræsentant fra hvert af de til enhver 
tid etablerede områder i Skandinavien 
og de nedsatte arbejdsudvalg. 

Daglig ledelse 

Per Andersen (formand), 

Klingseyvej 28, 2720 Vanløse. 

38 7196 64. 

Toke Haunstrup (næstformand, 
rapportcentral), G.A. Hagemanns 
Kollegium, Kristianiagade 10, 2100 
København 0. 35 26 03 13 + 947. 
Peter Nørgaard (næstformand, 
foredragsafdeling), Skolegade 2, 1. tv., 
8600 Silkeborg. 86 80 62 63. 

Øvrige repræsentantskab 

Lars H. Andersen (informationsmed¬ 
arbejder), Hemingvej 11B, 1., 

6950 Ringkøbing. 30 95 39 06. 

Jørgen Bengtvig (arkivar), 
Galgebakken Skrænt 3-15A, 

2620 Albertslund. 42 64 44 69. 

Torben Birkeholm, Aadalsvej 16, 
9210 Aalborg SØ. 98 14 7097. 

Karin Frost, Mariehøj 244, 2990 Nivå. 
Jan Hansen (medlemsarkiv), 
Posekærvej 42,6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Ole Henningsen, Duegård, 

Højrebyvej 59,4920 Søllested. 

53 94 11 69. 

Casper Kai Lech (båndarkiv), 
Ordrupvej 100, 3.th., 

2920 Charlottenlund. 40 46 82 03. 
Henrik Klinge Pedersen, 
Købmagergade 59, 1., 

1150 København K. 

Bo Nielsen, Kunnerupvej 21, Kolt, 
8361 Hasselager. 86 28 31 91. 

Michael Storm, Durup Allé 80, 

2730 Herlev (bogarkiv). 44 92 41 80. 
Inge H. Svane, Mejlbyvej 610 D, 
Hårup, 8530 Hjortshøj. 86 99 92 39. 
Lars Thomas (konsulent), 

Ægirsgade 49, 3.th., 

2200 København N. 35 83 84 81. 


Kontakt 


Det ligger dybt i mennesket at søge efter sine rødder. 
Man behøver ikke atvære slægtsforsker for en gang 
imellem at spekulere på, hvor man er kommet fra, 
og hvor man skal hen som menneske. 


Kopemikus og Darwin har hjulpet os 
godt på vej. De fortalte os, at livet 
måske ikke er enestående her på Jor¬ 
den, og at Jorden måske ikke er ene¬ 
stående i universet. En lære, der brød 
med den dogmatiske lære om det gud¬ 
dommelige menneske og Jorden som 
universets centrum. Og det var en ny 
lære, der netop opstod som et resultat 
af en søgen efter livets mening. 

I kølvandet på en bedre forståelse 
af livets udvikling fulgte naturligvis 
det næste spørgsmål: Hvis livet kan 
udvikle sig på Jorden, kan det så også 
udvikle sig andre steder i universet? 
Dette spørgsmål tiltaler vores inder¬ 
ste fantasier, nysgerrighed, instinkter 
og vores sans for det dramatiske. 
Tænk, hvis vi er de eneste i hele uni¬ 
verset. Eller tænk, om det myldrer med 
livsformer på uendelig mange plane¬ 
ter i alle verdensrummets hjørner (fi¬ 
gurativt talt, naturligvis). 

Og det er nogenlunde mulighe¬ 
derne. Enten eller. Og svaret er og bli¬ 
ver et trosspørgsmål, indtil der findes 
endelige beviser for "de fremmede". 

Men igennem de seneste to år har 
forskningen af dette spørgsmål taget 
store spring fremad. I august 1996 of¬ 
fentliggjorde amerikanske forskere, at 
deres nyeste undersøgelser af meteo¬ 
ritten ALH84001 tydede på, at der tid¬ 
ligere har været liv på Mars! De mente 
at have fundet forsteninger af en pri¬ 
mitiv encellet livsform, som havde 
eksisteret på planeten Mars for mere 


end tre mia. år siden. Disse fund er 
der dog stadig debat om, og senest 
har forskere afvist, at forsteningerne 
skyldes liv på Mars. 

Samtidig finder vi stadig nye og 
spændende forhold i vores solsystem. 

I sommeren 1997 kunne NASA an¬ 
noncere, at Jupiters måne Europa 
både har en atmosfære og en over¬ 
flade med is, hvorunder der måske 
findes vand. 

Og uden for vores solsystem har 
astronomer gennem de seneste år fun¬ 
det kraftige indikationer på, at andre 
stjerner har planeter lige som vores 
egen sol. 

Disse fund har naturligvis fornyet 
diskussionerne om at finde liv andre 
steder i universet. Således siger vete¬ 
ranen Frank Drake: "Jeg tror, at vi vil 
finde et intelligent signal før år 2000." 

Vores egen Jens Martin Knudsen 
har ligeledes udtalt, at han tror, vi får 
kontakt med en anden intelligens in¬ 
den for en overskuelig fremtid - må¬ 
ske inden for vores levetid. 

Hvem ved, måske får vi faktisk 
inden så længe et positivt svar på, om 
vi er alene, og mennesket vil være 
blevet både rigere og fattigere. Vi vil 
have fået nye naboer i universet, som 
vi kan interessere os for. Men vi vil 
samtidig have mistet et mytisk ele¬ 
ment i vores tilværelse. Så måske vil 
vi være bedre tjent med aldrig at få 
det at vide... p 


AF PER 
ANDERSEN 

AF TOKE 
HAUNSTRUP 



Grafen viser 
observationerne 
fra 1997fordelt 
over årets 
måneder. 

(Graf: Henrik 
Klinge Pedersen) 


1997 

- et tilbageblik 


SUFOI har i de senere år oplevet et højt aktivitetsniveau, når det gælder 
antallet af henvendelser om observationer. 1997 blev da heller ikke nogen 
undtagelse. I det forløbne år modtog SUFOI knapt 300 henvendelser. Omkring 
60 af disse omhandlede observationer fra før 1997. Til sammenligning 
modtog vi i 1996 samlet ca. 280 henvendelser. 


Opklaringsprocenten er imidlertid fal¬ 
det markant, og lå i 1997 nede på ca. 
30%. Dette skal sandsynligvis tages 
som et udtryk for, at vi i de sidste par 
år har manglet rapportoptagere til at 
tage sig af arbejdet med at indsamle 
og undersøge beretninger. Dette på¬ 
virker naturligvis kvaliteten af rapport¬ 
arbejdet i en negativ retning. 

SUFOI afholder i nærmeste frem¬ 
tid et kursus i København for rapport¬ 
optagere. Alle, som er interesserede i 
at give en hånd med ved rapport¬ 
arbejdet, er velkomne på kurset. Se 
annoncen på bagsiden. 

Når man ser nærmere på obser¬ 


vationernes fordelinger over måneder, 
bemærker man store variationer. Det 
fremgår af grafen, at marts og august 
skiller sig ud med særligt mange ob¬ 
servationer. Fra august har vi registre¬ 
ret ikke færre end 52 henvendelser. 

En af årsagerne til de mange obser¬ 
vationer fra august kunne hænge sam¬ 
men med meteorsværmen Perseider- 
ne. Perseiderne har sit maksimum 
omkring den 10.-12. august, hvor man 
kan se usædvanligt mange stjerne¬ 
skud. Mange benytter sig disse afte¬ 
ner af muligheden for at komme ud at 
se meteorer. Dermed øges sandsynlig¬ 
heden for at iagttage et usædvanligt 


himmelfænomen. Det kan således ses 
af observationsoversigten, at vi i da¬ 
gene omkring Perseidernes maksi¬ 
mum fik særligt mange henvendelser. 

Fænomen oplyser soveværelse 


Følgende rapport er optaget af 
SUFOI’s næstformand Peter Nør¬ 
gaard. Rapportøren og hendes mand 
bor i Randers. Fra deres hus har de 
mod vest udsigt over Gudenåen. 

Observationen fandt sted natten 
mellem den 6. og 7. marts 1997. I 
rapportskemaet skriver rapportøren: 

"Jeg vågnede i min seng og opda- 

gede, at det var meget lyst uden for - 
vækkeuret havde ikke ringet, men jeg 
troede, pga. det stærke lys uden for 
soveværelsesvindueme, at vi havde 
sovet for længe. Jeg nåede lige at un¬ 
dre mig over, hvor mange klokken 
kunne være, så slukkedes lyset, og det 
var sort nat. Jeg sprang ud af sengen 
og løb hen og trak gardinet til side - 
det var stjemeklart og en stille og yn¬ 
dig nat. Jeg kunne se, hvad jeg troede 
var en stor orange måne - jeg opda¬ 
gede efter et øjeblik, at månen bevæ¬ 
gede sig vandret mod venstre. Jeg hen¬ 
tede hurtigt mine briller og kunne nu 
tydeligt se en stor orange kugle, hvor 
der på midten var ligesom et lille hvidt 
slør. Den stoppede sin bevægelse, stod 
stille et øjeblik og begyndte derefter 
at stige til vejrs i susende fart. De sid¬ 
ste minutter, jeg så objektet, stod jeg 
ude på altanen, hvorfra der var frit 
udsyn, uden træer eller noget der dæk¬ 
kede." 

Observationen begyndte omkring 
kl. 04.40 DNT og varede 5-10 min. 
Kvinden vækkede sin mand, som også 
så 'månen'. Han løb efter en kikkert, 
men nåede ikke at finde den, inden 
fænomenet var forsvundet. 

Kvinden fortæller, at fænomenet så 
ud til at have en klart afgrænset form 
og en størrelse svarende til fuldmånen. 
Der hørtes ingen lyd fra fænomenet. 
Himlen var på observationstidspunktet 
stjerneklar, og månen var endnu ikke 
stået op. Fænomenet blev set mod vest 
- og altså ud over Gudenåen. 

SUFOI har desværre ikke modta¬ 
get henvendelser fra andre vidner til 
fænomenet. 

Observation fra Odense 


Den følgende observation er gjort af 
en sygehjælper fra 5260 Odense S. I 


rapportskemaet beskriver hun sin ob¬ 
servation således: 

"Om morgenenden 18. marts 1997 
kl. 06.40, så jeg ud ad mit vindue et 
objekt komme flyvende fra nord mod 
sydvest. Det dukkede op bag nogle 
høje grantræer. Objektet var ellipse¬ 
formet og antageligt oplyst af solen, 
som netop var stået op. Himmelen var 
helt klar og blå. I udstrakt arm målte 
den ca. 0,5 cm. Den drejede rundt om 
sig selv i en ensartet bevægelse og 
skød en god fart. Hurtigere end et fly 
ville gøre. Linjerne på objektet var ret 
tydelige, men det var umuligt at af¬ 
gøre, hvad det var, eller hvor langt 
væk, det var. De få sekunder jeg så 
det, før det forsvandt bag et hustag, 
var ikke længe nok til, at jeg kunne 
løbe efter min kikkert." 

Himlen var på observationstids¬ 
punktet klar, og det var vindstille. 


Fænomenet bevægede sig (set fra rap¬ 
portørens position) fra højre mod ven¬ 
stre i en lige bane og befandt sig i star¬ 
ten i en højde af ca. 20 grader over 
horisonten. Observationstiden angives 
til ca. 10 sekunder. 

SUFOI har desværre ikke foreta¬ 
get sig videre i efterforskningen af 
denne sag. Vi har derfor ikke tjekket 
eksempelvis for eventuel flytrafik på 
det pågældende tidspunkt. Det særligt 
interessante ved sagen er de linjer, som 
sygehjælperen fortæller, at hun kunne 
se på det ellipseformede fænomen. 

Projektørlys driller københavnerne 


1997 har været et overraskende stille 
år, hvad angår antallet af indberetnin¬ 
ger om projektørlys. Faktisk har vi kun 
registreret i alt 24 henvendelser om 
projektørlys - svarende til ca. 10% af 
indberetningerne. De seneste år har vi 
ellers oplevet en procentandel på 
skønsmæssigt 30%. Det er dog van¬ 
skeligt at sige, om dette fald skyldes 
et reelt fald i brugen af projektørlys, 
at folk har vænnet sig til projektørlys 
eller måske noget helt tredje. 

En enkelt projektørlys-sag står for 
næsten halvdelen af henvendelserne. 
Hændelsen fandt sted sent på aftenen 
den 25. maj 1997, og gav anledning 
til 11 henvendelser fra det meste af 
Storkøbenhavn. 

En observatør fra Lyngby fortæl¬ 
ler, at han ved 23.15-tiden var ude at 
lufte sin hund. Mod sydvest fik han 
øje på et lys, som bevægede sig frem 
og tilbage i en øst-vest bevægelse. 
Fænomenet virkede diffust og syntes 
at komme fra et lys på eller bag sky¬ 
erne. Ganske få minutter før kl. 24.00 
forsvandt fænomenet pludseligt. 

Beretninger fra omtrent samme 


Nattelys vækker folk 

Gennem årene har vi med mellemrum modtaget beretninger, hvor folk 
fortæller at være blevet vækket ved et kraftigt lys, som har skinnet ind 
gennem soveværelsesvinduet. 

Sager af denne type har været omtalt her i UFO-Nyt. Se eksempelvis: 
•UFO-Nyt nr. 4/81, side 29 

• UFO-Nyt nr. 3/94, side 6 

• UFO-Nyt nr. 5/95, side 5 

Det interessante spørgsmål er, hvorvidt vi her har at gøre med en gruppe 
af observationer, som kan forklares ved det samme fænomen. Dette er 
naturligvis vanskeligt at svare på. Blot må man sige, at observationer 
indeholder en del fællestræk: 

a) observatøren vækkes ved et kraftigt lys, 

b) ofte bliver observatøren chokeret, og 

c) der iagttages ofte en (lysende) kugle på himlen. 

Kuglen foretager en bevægelse og forsvinder. 


Sygehjælperens 
egen tegning af 
objektet set ved 
Odense den 18. 
marts 1997 kl. 
06.40. 

tidspunkt og fra så forskellige steder 
som Rødovre, Glostrup, Frederiksberg 
og Bagsværd følger i hovedtræk oven¬ 
nævnte beskrivelse. Alle observatører 
så et lys, der bevægede sig frem og til¬ 
bage i en halvcirkel på himlen. Fæno¬ 
menet blev set fra ca. 22.45 og frem til 
ganske kort før midnat, hvor det 'sluk¬ 
kedes'. Ud fra observatørernes beskri¬ 
velser hersker der ikke tvivl om, at 
fænomenet var et projektør ly s. En 
krydspejling af rapportørernes ret¬ 
ningsangivelser viser endvidere, at 
projektøren må have befundet sig et 
sted omkring Herlev eller Husum. Det 
har desværre ikke været muligt at finde 
ud af, hvem der havde opstillet pro¬ 
jektøren. 

Sky med mærkeligt lys 


Om aftenen tirsdag den 7. oktober 
1997 modtog Verner Møller, SUFOI's 
Alarmcentral, et opkald fra Bogense 
på Fyn. Rapportøren var en yngre 
kvinde, som netop havde observeret et 
fænomen på den nordøstlige himmel. 
Hendes mand var den første, der havde 
fået øje på fænomenet, og havde gjort 
hende opmærksom på det. Observa¬ 
tionen startede ved 22.30-tiden og va¬ 
rede ca. 20 minutter. 

I skemaet fortæller rapportøren, at 
fænomenet lignede "...en lang sky på 
himlen...inde i den lange sky var der 
en anden 'sky'...som for frem og tilbage 
med en meget hurtig fart - lige pludse¬ 
lig stod den helt stille, og sådan fort¬ 
satte den i ca. 20 minutter..." 

Farven på den 'lille sky' beskrives 
som gul med et islæt af hvid og grå. 
Både den store og lille sky syntes ef¬ 
terhånden at drive væk, hvorfor fæno¬ 
menet til sidst forsvandt bag naboens 
træer. Himlen var på observations¬ 
tidspunktet stjerneklar. 

Beskrivelsen af fænomenet kunne 
lede tanken hen på et projektørlys, der 
reflekteres af en højtliggende sky. 
Imidlertid blev fænomenet set i nord¬ 
østlig retning (dvs. væk fra Fyn og ud 
mod Kattegat). Holder rapportørernes 
retningsangivelse derfor stik, taler 
dette imod teorien om projektørlys, 
idet fænomenet da befandt sig ude over 
vandet. 

Usædvanligt halo-fænomen? 


Rapportøren fortæller, at hun netop var 
trådt ud af huset, da hun fik øje på fæ¬ 
nomenet. Tidspunktet var omkring kl. 
21.45 DST den 13. oktober 1997, og 
stedet er Kragenæs Havn (ved 4943 
Torrig, Lolland). 

Rapportøren kaldte på sin mand, 
som også så fænomenet. Efter at have 
iagttaget fænomenet i 15-30 minutter, 
gik de begge indendørs. Da de kikkede 


ud igen ved 22.30-tiden, var fænome¬ 
net forsvundet. 

Fænomenets udseende beskrives 
som en slags 'mørk skive' omkring 
månen. Skiven var (sammenlignet 
med den næsten fulde måne) ganske 
stor. 'Skiven' betegnes som 'mørk', idet 
himlen inden for skiven ikke var så 
lys som uden for skivens kant. Selve 
månen syntes dog ikke mindre lys¬ 
stærk end normalt. Dertil kom, at kan¬ 
ten af den mørke skive virkede lidt 
lysere end resten af himlen. 

Rapportøren angiver skivens rela¬ 
tive diameter (målt i udstrakt arm) til 
ca. 18-20 cm. Omregnes dette til 
vinkelgrader (under antagelse af en 
armlængde på 70 cm), svarer dette til 
14-16 grader. 

Rapportøren har imidlertid også 
lavet en tegning af månen og den sorte 
skive, hvor hun har forsøgt at tegne 
tingene i det rigtige størrelsesforhold. 
Ved hjælp af tegningen og kendska¬ 
bet til månens relative diameter denne 
aften, er det således muligt at beregne 
fænomenets relative størrelse. Bereg¬ 
ningerne får som resultat en diameter, 
som er væsentligt forskelligt fra det 
tidligere fundne. Beregningerne base¬ 
ret på tegningen resulterer i en diame¬ 
ter på ca. 66 grader - hvilket er om¬ 
kring fire gange så meget som de 16 
grader fundet tidligere. Eksemplet vi¬ 
ser med al ønskelig tydelighed, hvor 
forsigtig man skal være med bereg¬ 
ninger af relative størrelser. 

En umiddelbar vurdering - baseret 
på rapportørens beretning - er, at den 
observerede 'skive' sandsynligvis skal 
forklares som en form for ekstraordi¬ 
nært meteorologisk fænomen. Der er 
intet i beretningen, som peger i ret¬ 
ning af eksempelvis noget menneske¬ 
skabt. 

Beskrivelsen af fænomenet leder 
tanken hen på de såkaldte halo-ringe, 
som med mellemrum kan ses om må¬ 
nen eller solen. Halo-ringe optræder, 
når lyset fra enten månen eller solen 
brydes i højtliggende iskrystaller. Der 
kan være op til to ringe ad gangen. 
Ringene befinder sig i en afstand af 
22 grader hhv. 45 grader fra månen/ 
solen. 

Rapportørens bemærkning om en 
lysende 'kant' på skiven, kunne tolkes 
som en sådan halo-ring. Radius for den 
mørke skive er ved de tidligere bereg¬ 
ninger fundet til 8 grader hhv. 32 gra¬ 
der. En varsom tolkning kunne såle¬ 
des være, at den lysende kant kunne 
passe med forekomsten af en halo-ring 
med radius på 22 grader. 

Som forklaring på den mørke skive 
kan drages en parallel til viden fra 
perceptions-psykologien. Erfaringer 
viser nemlig, at menneskets oplevelse 
af en genstands absolutte lysstyrke 


influeres af genstandens lysstyrke re¬ 
lativt i forhold til omgivelserne. En 
lysskive, der observeres på en lys bag¬ 
grund, opleves således mindre lys¬ 
kraftig, end hvis den blev set på en 
mørk eller sort baggrund. 

Området mellem den lysende halo¬ 
ring og månen opleves da netop som 
lyssvagt, idet det ses i forhold til den 
relativt mere lysstærke måne og halo¬ 
ring. 

Dette er naturligvis blot en arbejds¬ 
hypotese, og vi modtager meget gerne 
kommentarer og forslag fra læserne. 


Gennemsigtig kugle 
set ved Halsskov 

En 71-årig kvinde bosid¬ 
dende i Halsskov, har 
gennem årene gjort tre 
observationer. Den sene¬ 
ste fandt sted den 13. 
august 1997 mellem kl. 
21.00 og 21.30 DST. 

Ifølge hendes beret¬ 
ning sad hun og så fjern¬ 
syn, da hun ved et tilfælde 
kikkede ud gennem stu¬ 
ens skrå tagvinduer og fik 
øje på et særegent fæno¬ 
men. Fænomenet bevæ¬ 
gede sig langs stranden 
(observatøren bor ned til 
Storebælt), men udførte 
så pludseligt et vinkelret 
drej og bevægede sig op 
mod rapportørens hus. 
Samtidig steg det i højde 
og passerede over kvin¬ 
dens garage. Dets udse¬ 
ende beskrives som en 
glaskugle med en lyskilde 
i centrum. Inde i kuglen 
var der noget, som min¬ 
dede om roterende 'røg'. 

I forbindelse med det 
personlige interview blev 
rapportøren bedt om at 
'genopleve' hændelsen. 
Varigheden blev med ur 
målt til ca. 25 sekunder. 

I næste nummer af 
UFO-Nyt vender vi til¬ 
bage til sagen med en ud¬ 
dybende artikel. 

□ 

I 1989 trådte en kvinde fra New York frem og fortalte om den mest 
hårrejsende og spændende bortførelsessag nogensinde til undersøgeren Budd 
Hopkins. Sagen er bemærkelsesværdig, fordi der her ikke er nogen tvivl: 
Enten har vi her det definitive bevis for, at Jorden bliver besøgt af rumskibe, 
der bortfører mennesker, eller også er en kreds af personer i gang med ufo¬ 
historiens største fupnummer over for Budd Hopkins. Desværre har Budd 
Hopkins selv sat sig så meget på sagen, at alene han kan afgøre dens 
rigtighed - og han må siges at være ret forudindtaget! 


Den 30. november 1989 ringede tele¬ 
fonen hos Budd Hopkins i New York. 
Det var Linda Cortile (pseudonym), 
som ringede til ham for at fortælle om 
en hændelse, der var sket om natten. 
Budd kendte Linda fra sin terapi¬ 
gruppe for bortførte, hvor Linda var 
kommet igennem flere måneder. 
Linda fortalte denne dag Budd, at hun 
ikke rigtig havde kunnet sove om nat¬ 
ten. Da hun endelig gik i seng, følte 
hun sig lammet og så et underligt væ¬ 
sen i værelset. Men mere kunne hun 
ikke huske. 

Flere dage senere bragte Hopkins 
Linda under hypnose for at udspørge 
hende mere om sagen. Nu fortalte 
Linda, at der havde været flere væse¬ 
ner i værelset, og at de havde taget 
hende ved hånden og ført hende ud 
gennem vinduet til et stort rumskib, 
der svævede lige uden for bygningen. 
Det skal her indskydes, at Linda bor i 
en lejlighed i et højhus midt i New 
York, hvor hun bor på en af de øvre 
etager. Hun blev altså ført lige igen¬ 
nem det lukkede vindue og svævede 
højt i luften uden for bygningen og ind 
i rumskibet. 

Inde i rumskibet blev hun under¬ 
søgt, og rumskibet fløj ned i den nær¬ 
liggende flod East River og op igen. 
Da hun kom tilbage i lejligheden, væk¬ 
kede hun sin mand og to bøm, der 
befandt sig i lejligheden, og de faldt 
alle i søvn igen. 

"Dan" og "Richard" 
melder sig efter et år 

Budd Hopkins gjorde ikke meget mere 
ved sagen på dette tidspunkt. Den lig¬ 
nede så mange andre bortførelses¬ 
sager, som Hopkins havde hørt om, 


og den var ikke noget særligt. 

Der gik faktisk over et år, inden 
Hopkins tog sagen frem igen. I februar 
1991 modtog han et brev fra to mænd, 
der kaldte sig for "Dan" og "Richard" 
(pseudonymer). De fortalte i brevet, 
at de havde set Lindas bortførelse og 
var bange for, hvad der var sket med 
hende. Men de fortalte ikke, hvorfor 
de havde ventet mere end et år, inden 
de gjorde noget ved sagen, ligesom det 
var pudsigt, at de lige skulle kontakte 
Hopkins uden at vide, at det var ham, 
der kendte Linda (sagen var ikke i 
medierne på dette tidpunkt). 

De havde holdt i deres politibil tæt 
ved Brooklyn broen, og havde set, 
hvordan Linda var blevet ført bort af 
rumskibet. Deres historie blev dog ef¬ 
terfølgende mere og mere interessant, 
fordi den hele tiden udviklede sig og 
blev mere og mere fantastisk. 

Da Hopkins og andre begyndte at 
lede efter Dans og Richards identitet 


hos politiet, ændrede de deres histo¬ 
rie. De var i virkeligheden sikker¬ 
hedsfolk, der havde eskorteret en 
fremtrædende FN-person i en bil, for¬ 
talte de nu. Denne person antages 
generelt at være Javier Perez de 
Cuellar, derpå dette tidspunkt var ge¬ 
neralsekretær i FN. Dette benægter 
Javier Perez de Cuellar på det kraf¬ 
tigste, og Budd Hopkins tænkte ikke 
på at undersøge, om de Cuellar over¬ 
hovedet var i New York på dette tids¬ 
punkt. 

Dan og Richard går amok 

Men dette er ikke det hele! For se¬ 
nere kom det frem, at ikke alene 
Linda var blevet bortført af rumski¬ 
bet, det samme var Dan, Richard og 
de Cuellar, og de var sammen med 
Linda blevet transporteret af rumski¬ 
bet til en strand, hvor Linda byggede 
nogle sandslotte sammen med rum- 

rumskibet ud 

(Tegning: fra 
bogen "UFO 
1947-1997") 


folkene. Bagefter var sikkerhedsfol¬ 
kene og FN-personen blevet transpor¬ 
teret tilbage til deres bil, hvor de havde 
efterladt de Cuellar stående på taget 
af bilen. 

Som om dette ikke var nok, så blev 
Dan og Richard efterfølgende besatte 
af Linda. De opsøgte hende, og ifølge 
Linda begyndte de mærkeligste hæn¬ 
delser nu at ske. Blandt andet spione¬ 
rede de mod Linda, de bortførte hende 
flere gange, bl.a. fordi de var bange 
for, at hun selv var en rumkvinde (?). 
Anden gang kidnappede Dan hende, 
og hun var nær blevet voldtaget og 
druknet, hvis ikke Richard var kom¬ 
met og havde reddet hende. 

Flere og flere tilsyneladende u- 
sandsynlige beretninger kom frem fra 
Dan og Richard, enten gennem Linda 
Cortile, der jævnligt havde kontakt 
med dem, eller gennem indtalte bånd, 
som Dan og Richard sendte til Budd 
Hopkins. Således fortalte Richard på 
et tidspunkt, at han såmænd selv var 
blevet bortført mange gange sammen 


med Linda Cortile - allerede så tidligt 
som i deres barndom, og at han mente 
at være far til Lindas ene bam (und¬ 
fanget om bord på et rumskib). 

Er Dan og Richard ægte? 


Disse mere eller mindre vanvittige 
detaljer holder Hopkins ikke meget af 
at tale om. Når han holder foredrag 
om sagen, bliver de behændigt forbi¬ 
gået, omend han har beskrevet det hele 
udførligt i sin bog "Witnessed". 

Bogens titel refererer til, at Hop¬ 
kins mener, at vi her har den første 
bevidnede bortførelsessag af betyd¬ 
ning. Og ved første øjekast ser listen 
af vidner imponerende ud: Dan, Ri¬ 
chard, Javier Perez de Cuellar, Janet 
Kimball, Lindas familie, Cathy Turner 
og Francesca. Flere af disse vidner 
skal vi vende tilbage til, men lad os 
først se på Dan og Richard. 

Disse to vidner - sammen med de 
Cuellar - er karakteristiske derved, at 
kun Linda og hendes familie har mødt 


dem. Budd Hopkins har kun fået breve 
og lydbånd fra dem. Det er altså på 
ingen måde muligt at verificere deres 
eksistens, og de Cuellar benægter som 
sagt at være involveret. 

Greg Sandow blev for nylig bedt 
om at kikke på Linda Cortile sagen, 
og han har bl.a. beskæftiget sig med 
de breve og bånd, som Dan og Richard 
sendte frem. Richard indtalte båndet 
efter et manuskript (ingen forklaring 
herpå), og mens nogle mener, at stem¬ 
men er monoton og unuanceret, så 
mener Greg Sandow efter at have hørt 
båndet, at Richard ikke spiller skue¬ 
spil, men virker ægte. Sandow siger, 
at hvis Richard ikke er ægte er han en 
fantastisk skuespiller. Brevene fra dem 
virker tilsyneladende også ægte uden 
tydelige tegn på fup. 

Et andet interessant brev er det, 
som Budd Hopkins modtog fra "den 
tredie mand", altså de Cuellar, hvor 
han igen afviser sin deltagelse i bort¬ 
førelsen. Der er visse lighedspunkter 
mellem dette brev og brevene fra Dan 
og Richard, men der er også forskelle. 
Sproget i brevet fra de Cuellar er gan¬ 
ske konsistent med hans kulturelle 
baggrund og sociale position - men på 
den anden side set kunne dette brev jo 
være ægte, idet det tager afstand fra 
historien. 

Damen på broen 


Her kunne historien for så vidt godt 
stoppe, og havde der ikke været andre 
påståede vidner, så ville de fleste nok 
alligevel have været særdeles skepti¬ 
ske over for sagen. Men der er faktisk 
flere vidner, og specielt Janet Kimball 
(pseudonym) er særdeles interessant, 
for hende har Budd Hopkins mødt per¬ 
sonligt. 

Omkring 1 1/2 år efter Lindas op¬ 
levelse i 1989 skrev Janet Kimball til 
Budd Hopkins, men brevet blev tilsy¬ 
neladende forlagt. Så det var først ef¬ 
ter et nyt brev i november 1991, at 
Hopkins opdagede, at han her havde 
et nyt vidne i Linda-sagen. Igen er det 
pudsigt, at Janet lige skriver til Hop¬ 
kins ("jeg så din bog og kunne godt 
lide dit navn"!), og hvorfor der gik 
mere end 1 1/2 år, inden hun skrev til 
Hopkins. 

Igennem den følgende tid mødtes 
Budd Hopkins med Janet Kimball og 
havde flere telefonsamtaler med 
hende. Hendes historie er, at hun var 
på vej hjem fra en fest den pågældende 
nat i sin bil, og hun kørte over Brook- 
lyn Bridge. Halvvejs over broen døde 
bilen, og lysene på bilen gik ud. Også 
vejbelysningen forsvandt. Bagved 
kom en anden bil, men også denne bil 
standsede, og lygterne gik ud. 

Ud ad højre vindue så hun, hvad 

der lignede en bygning brænde. Lyset 
var så kraftigt, at hun måtte dække 
øjnene. Lyset viste sig at komme fra 
et fartøj, og hun så fire små væsener 
svæve ud af bygningen sammen med 
en person, der lignede en pige i nattøj. 

Objektet fløj væk med stor hastig¬ 
hed. Janet havde lyst til at snakke med 
de mennesker, der var parkeret bag 
ved hende. Nogle af dem løb rundt om 
bilerne og tog sig til hovedet og råbte 
ophidset. Men Janet havde det skidt 
og skyndte sig i stedet hastigt hjem. 

Det er interessant at bemærke, at 
Janet mener, lyset var så kraftigt, at 
tusinder måtte have set det. 

Janet trækker sig - nye vidner 
træder frem 


Så her har vi i det mindste et vidne, 
som Budd Hopkins selv har mødt. 
Desværre har han ikke forsket ret me¬ 
get i hendes baggrund. Da han forsøgte 
at gøre det ved at bede hende om kon¬ 
takt til hendes familie og andre, der 
kunne verificere historien, trak hun sig 
ud af sagen. Hun ønsker ikke længere 
at blive kontaktet eller interviewet, an¬ 
giveligt fordi hun er bange for sin po¬ 
sition i det lokale samfund, hun bor i. 
Det har også betydet, at Budd Hopkins 
heller ikke har villet efterforske hende 
i lokalsamfundet. Og det gør det igen 
svært at få faste holdepunkter i hele 
historien. 

Igen har ovennævnte Greg Sandow 
lyttet til de båndede interviews med 


Janet Kimball, og han mener, det er 
helt ægte. Forstået på den måde, at de 
lyder som ægte samtaler. Sandow har 
ingen grund til at tro, at det er skue¬ 
spil. 

Der er også andre vidner, men de 
er langt mere usikre. Cathy Turner 
mener, at hun så et ufo svæve ved en 
bygning i New York, men hun kan 
ikke stedfæste eller tidsfæste hændel¬ 
sen, så det er vanskeligt at bevise, at 
hendes oplevelse overhovedet har no¬ 
get med sagen at gøre. Hun er efter¬ 
følgende død, men hendes nevø har 
bekræftet, at hun har snakket om en 
sådan hændelse. 

En person ("Francesca") i Linda 
Cortiles bygning mener at have set et 
kraftigt lys uden for sit vindue en nat i 
november 1989, hvilket først kom 
frem så sent som i 1995. Men hun så 
ikke andet end det underlige lys. En 
"Marilyn Kilmer" påstod i første om¬ 
gang at have været bortført sammen 
med Linda, hvilket Linda også kunne 
huske. Senere har Marilyn Kilmer dog 
trukket sin historie tilbage. 

Hvem er Linda Cortile? 


Hvilket så bringer os til Linda selv og 
hendes familie. Især hendes mand er 
et specielt vidne, ikke alene fordi han 
er så tæt på Linda, men også fordi han 
selv mødte Richard en dag, da han gik 
på gaden sammen med Linda. Des¬ 
værre vil han slet ikke samarbejde el¬ 
ler bekræfte hendes historie. Kunne 


det tænkes, at han har indset, at hu¬ 
struen er involveret i et farligt fupnum¬ 
mer? Eller er det - som Budd Hopkins 
og andre mener - fordi Linda og man¬ 
den er gledet fra hinanden, bl.a. på 
grund af Lindas relationer til Dan og 
Richard? 

Linda selv bliver beskrevet som 
troværdig af Budd Hopkins, Greg 
Sandow og andre. Men hun er uden 
tvivl en meget bemærkelsesværdig 
person på flere måder. Hun hævder, 
at hun siden sin barndom har haft un¬ 
derlige oplevelser, herunder bortførel¬ 
ser, hvilket jo i første omgang var år¬ 
sagen til, at hun søgte ind i Hopkins 
gruppe. Der har dog ikke været vid¬ 
ner til disse andre hændelser. 

I sin ungdom var hun en lovende 
sanger og model under navnet Lynn 
Long, og hun var også direktionsse¬ 
kretær en overgang. Men så holdt hun 
op med karrieren for at blive gift og 
få bøm. 

Hun har som nævnt haft andre 
mærkelige oplevelser, og hun har for¬ 
talt om adskillige bortførelser fra den 
samme bygning og fra det samme 
område siden sin barndom, og det har 
andre medlemmer af hendes familie 
også. Hertil kommer, at hun mener, at 
hun er en efterkommer efter Jeanne 
d'Arc. 

Omkring tidspunktet for sin bort¬ 
førelse, opdagede Linda en lille bule 
på næsen. Hun mente, at den kunne 
være en implanteret genstand (hun 
havde lige læst Hopkins bog "Intru- 
ders"). Linda besøgte derfor en læge - 
som hun var i familie med - og lægen 
anbefalede hende at få taget et rønt¬ 
genbillede. Dette gik Linda modvil¬ 
ligt med til, men billedet blev ikke 
fremkaldt med det samme. 

Da billederne så blev undersøgt et 
par dage efter, viste det sig, at der ikke 
var noget usædvanligt at se. Hopkins 
og Linda mener imidlertid, at rum¬ 
folkene har været og fjernet genstan¬ 
den igen, for i de mellemliggende dage 
var Linda en morgen vågnet med næ¬ 
seblod. 

Og midt i det hele står Budd 
Hopkins med alle trådene. Der er in¬ 
gen tvivl om, at han tror 100% på hen¬ 
des historie, men han er næppe en 
særlig neutral og objektiv undersøger. 
Som en tilhører til et foredrag med 
Linda kommenterede: Hvis Linda for¬ 
søgte at sælge Brooklyn Bridge til 
Hopkins for 30 dollar, så ville han ikke 
bare købe den, men også spørge, om 
Queens tunnelen også var til salg! 


Linda Cortile, 
alias Linda 
Napolitano. 


Avisdepotet 


Man kan selvfølgelig stille en mængde 
spørgsmål i en sådan sag. Men et af 
de vigtigste er nok, hvorfor der ikke 


væ 

er andre, der har set og rapporteret 
bortførelsen den 30. november 1989? 
Fx fortalte Janet om adskillige biler 
på Brooklyn Bridge. Bilisterne så det 
samme som hende, men ingen af dem 
har meldt sig, selv efter at sagen i de 
senere år har fået masser af medie¬ 
omtale. 

Hertil kommer, at området faktisk 
myldrer med liv om natten på det tids¬ 
punkt, hvor Linda angiveligt blev bort¬ 
ført. Det skyldes, at der kun 100 me¬ 
ter fra Lindas bopæl ligger et avis¬ 
depot, hvor lastbiler og chauffører hele 
natten arbejder med at læsse aviser på 
lastbiler til næste morgens distribution. 
På trods af undersøgelser viser det sig, 
at ingen på avisdepotet synes at have 
set noget mærkeligt den pågældende 
nat. 

Nu kan man argumentere for, at 
rumskibet kun svævede uden for Lin¬ 
das lejlighed i ca. 1 1/2 minut, og at 
lastbilchaufførerne kunne have været 
inde i en café, hvor de ofte kom. Men 
faktum er - hvis historien er korrekt - 
at rumskibet må have svævet hen til 
bygningen, svævet uden for bygnin¬ 
gen, fløjet ned til East River for at 
samle Dan, Richard og de Cuellar op, 
for derefter at flyve ned i floden. Her¬ 
efter må den være kommet op igen. 
Og have sat Dan, Richard og de 
Cuellar af ved bilen og fløjet tilbage 
med Linda. Det synes utroligt, at in¬ 
gen andre i New York, incl. lastbil¬ 
chaufførerne, har set dette og har vil¬ 
let stå frem med deres historie. Spe¬ 
cielt når Janet Kimball beskriver ly¬ 


set så kraftigt, at "tusinder må have 
set det". 

Det har Budd Hopkins nu også et 
svar på. Rumskibsteknologien er så 
avanceret, mener han, at rumfolkene 
kan gøre deres rumskib usynligt efter 
behov. Så bortset fra de par minutter, 
hvor det svævede uden for Lindas lej¬ 
lighed, har det simpelthen været usyn¬ 
ligt. En meget belejlig forklaring, må 
man sige. 

Konklusion 

Man må konkludere, når man tager 
alle sagens oplysninger i betragtning, 
at der her virkelig kun er to mulighe¬ 
der: Et vaskeægte rumskib eller et stort 
fupnummer. 

Hvis det er et fupnummer, så er der 
ingen tvivl om, at Linda selv må være 
involveret - endda særdeles meget. 
Hun kan så have fabrikeret historierne 
med Dan og Richard, der ikke behø¬ 
ver at være virkelige personer - kun 
Linda har mødt dem. Det vil dog sige, 
at der har været brug for en enkelt sta¬ 
tist til det omtalte møde med Lindas 
mand. Ligeledes har Linda haft behov 
for hjælp ved fabrikeringen af de ind¬ 
talte bånd med Dan og Richard. 

Mere kompliceret bliver det med 
Janet Kimball. Hendes beretning er så 
sammenhængende med Lindas, at hun 
i givet fald også må være et fupnum¬ 
mer. Det må så være en person, der er 
blevet lokket med på spøgen, selv om 
det kan være svært at se hendes be¬ 
væggrunde for dette. De øvrige vid¬ 


ner som fx Kathy Turner kan være til¬ 
fældige og i virkeligheden ikke invol¬ 
verede i sagen. 

Lindas familie er et mere åbent 
spørgsmål. Kan den være uvidende 
om et evt. fupnummer. Eller ved Lin¬ 
das mand det godt og holder sig helt i 
baggrunden af samme årsag? 

Disse detaljer og forhold gør sam¬ 
men med en lang række andre forhold, 
som vi ikke er gået i detaljer med her, 
at der i så fald ville være tale om et 
stort, kompliceret fupnummer, der i 
hvert fald skal involvere ikke mindre 
end fire personer incl. Linda selv. Og 
dette skulle være foregået siden 1991 
(hvor Dan og Richard for første gang 
træder ind på scenen) og til i dag. 

Ikke fordi det er umuligt, men et 
sådant fupnummer synes at være godt 
klaret. 

Den eneste anden mulighed er så, 
at der er tale om en ægte bortførelse 
foretaget af rumfolk fra en fremmed 
planet. Dette betyder, at hele Lindas 
historie er sand incl. de mere eller 
mindre vanvittige historier med Dan 
og Richard, deres fælles bortførelser 
som bøm, at Richard mener, at han er 
far til det ene af Lindas bøm osv. osv. 
Også en svær kamel at sluge. 

Jeg kan ikke afgøre, om sandhe¬ 
den er det ene eller det andet. Læse¬ 
ren må selv vurdere, hvilken af ver¬ 
sionerne der synes mest sandsynlig og 
ægte... 

Greg Sandow: The Linda Cortile Case Analysed: Part 1, IUR, spring 1997. 

Greg Sandow: The Linda Cortile Case Analysed: Part 2, IUR, Summer 1997. 

Jeffrey B. King: A Bridge Too Far, Skeptical Inquirer, March/April 1997. 

Budd Hopkins: The Woman on the Bridge, UFO Magazine, Vol. 11, No. 6. 

Store løgne og 
små grønne mænd 


Da den kolde krig sluttede, måtte CIA ændre stil. Nu var det slut med tavshed 
og hemmelighedskræmmeri, så organisationens ledere dukkede op i talkshows 
i både radio og tv. Her var en chance, som ufologerne så absolut måtte udnytte. 
Efter henvendelser fra en del ufo-forskere iværksatte ClA's direktør R. James 
Woolsey i slutningen af 1993 en undersøgelse af ClA's ufo-arkiv. Regerings¬ 
historikeren Gerald K. Haines fik til opgave at gennemgå alle de rapporter, 
som regeringen og CIA havde indsamlet fra 1947 til 1990. 


Medieblæst med forsinkelse 


Gerald K. Haines' undersøgelse blev 
offentliggjort først på sommeren 
1997, men medierne blev først op¬ 
mærksomme på den gode historie, 
som undersøgelsen var, engang i 
august. Men så gik det også stærkt. 
De fleste af de store amerikanske avi¬ 
ser og NBC Nightly News slog hi¬ 
storien stort op, og overskrifter i stil 
med "CIA frygtede ufo-hysteri", var 
meget almindelige. Nogle af aviserne 
kom også ind på ClA's hemme- 
lighedkræmmeri, som bl.a. overskrif¬ 
ten "Store løgne og små grønne 
mænd" fra New York Times antyder. 

Medierne så kun på to aspekter i 
Haines' undersøgelse. Det ene aspekt 
er kort fortalt, at det var amerikanske 
spionfly som fx U-2, der ifølge 
Haines var årsag til mange ufo-rap¬ 
porter i 1950erne og 1960erne. Der¬ 
til kommer, at det amerikanske fly¬ 
vevåbens Project Blue Book angive¬ 
ligt førte offentligheden bag lyset med 
falske ufo-forklaringer. 

Da aviserne bad flyvevåbenet om 
en kommentar til Haines’ undersø¬ 
gelse, svarede brigadegeneral Ronald 
Sconyers den 4. august: 

"Jeg kan hverken be- eller af¬ 
kræfte, at vi løj. I flyvevåbenet skal 
vi tage hensyn til den nationale sik¬ 
kerhed, før vi viderebringer oplysnin¬ 
ger." 

General Sconyers' svar fjerner på 
ingen måde mistanken til flyvevåbe¬ 
net. 

Det andet aspekt tog udgangs¬ 
punkt i en af de mange kommissio¬ 
ner, som den amerikanske regering 
og CIA nedsatte i perioden 1947- 
1990. Det var Robertson Panelet, der 



blev oprettet i 1953 og var sponsore¬ 
ret af CIA. 

Pressen fokuserede på, at Robert¬ 
son Panelet kom til det resultat, at re¬ 
geringen skulle afvise alle ufo-rappor¬ 
ter. En linje som Project Blue Book 
også fulgte. Men man afviste dog ikke 
helt, at ærkefjenden, Sovjetunionen, 
brugte ufoer som middel til at få al 
kommunikation til at bryde sammen 
før et eventuelt atomangreb på USA. 
En nyhed, der var mere end 40 år un¬ 
dervejs. 

CIA løj 


Gerald K. Haines' undersøgelse er ikke 
en murstensroman, som man nok ville 
forvente, når det drejer sig om mere 
end 40 års engagement i ufo-rappor¬ 
ter. I Internet-versionen er den på om¬ 
kring en snes sider, men med mange 
henvisninger, 93 i alt. 

Haines kommer flere gange ind på, 
at CIA som følge af sit hemmeligheds¬ 
kræmmeri sandsynligvis har været 
med til en ufo-sløring, men som man 
nok kan regne ud, kan han ikke be¬ 
vise det. Haines nævner i sin under¬ 
søgelse et par - for os danskere - 
ukendte sager, hvor der bl.a. indgår 


bånd og fotografier, som CIA har un¬ 
dersøgt. Begge sager rummer visse 
indicier på, at der har fundet en slø¬ 
ring sted. Men det endegyldige bevis, 
har det ikke været muligt at finde, selv 
om CIA beviseligt løj over for de ufo¬ 
forskere, der havde henvendt sig. 

Ufo-organisationernes rolle 


ClA's ufo-historie handler ikke kun 
om CIA, men også om de amerikan¬ 
ske organisationer og enkeltpersoner, 
som gennem tiderne har undersøgt 
ufo-rapporter. 

1 1958 frygtede CIA, at regeringen 
ville foretage endnu en undersøgelse 
af ufo-rapporteme, derfor kontaktede 
organisationen flyvevåbenet for at 
fastlægge deres fælles fremtidige po¬ 
litik. Det kom endda så vidt, at en af 
ClA's agenter mente, at en navngiven 
ufo-forsker havde "skjulte motiver" og 
derfor måtte ses nærmere efter i søm¬ 
mene af FBI. Det står dog ikke klart, 
om FBI undersøgte ufo-forskerens 
forhold. 

Dette tilfælde skulle dog ikke være 
enestående. Ifølge ufo-bogen "UFOs 
Over the America" af Coral og Jim 
Lorenzen, grundlæggerne af Aerial 
Phenomena Research Organization 
(APRO) var der mange lignende og 
kluntede forsøg på at genere ufo-for¬ 
skere og organisationer. 

Spionfly og ufoer 


Pressen kastede sig hurtigt over den 
forholdsvis lange del af Gerald K. 
Haines' undersøgelse, der antyder, at 
de sete ufoer blot var amerikanske 
spionfly. 

Spionflyet U-2 blev brugt under 


AF 

FLEMMING O. 
RASMUSSEN 

SR-71 Blackbird 
blev taget ud af 
aktiv tjeneste i 
1990. 



Det første U-2 fly blev taget i brug i 1955. Her ses et U-2 fly i N AS A-for klædning 
fotograferet den 6. maj 1960 på Dr yden Flight Research Center. Fem dage tidligere 
var piloten Gary Power s blevet skudt ned i sit U-2 fly under en spionageflyvning 
over Sovjetunionen. 

U-2 flyet har et vingefang på over 30 meter og kan flyve så højt, at almindelige 
luftværnsmissiler ikke kan nå det. 1 dag hedder modellen U-2S, og der er 36 i aktiv 
tjeneste. 

Personalet hos Project Blue Book havde kendskab til U-2 flyvningerne, men var 
meget omhyggelige med ikke at forklare formodede ufo-observationer med U-2. De 
lysende objekter, som folk havde set højt på himlen, blev bortforklaret som iskrystaller 
og andre naturfænomener, men var i virkeligheden lysreflekser fra U-2 flyene. 
Ifølge CIA skyldes over halvdelen af alle ufo-rapporter fra 1950erne og 1960erne 
overflyvninger af U-2. 

(Foto: NASA) 


den kolde krig til spionage mod Sov¬ 
jetunionen. Flyet kan operere i op til 
20 kilometers højde. De første U-2 fly 
var sølvgrå og reflekterede derfor sol¬ 
lys. De kraftige refleksioner kunne 
især ses ved solopgang og solnedgang. 
U-2 spionflyet blev senere malet sort 
og er trods sin alder stadig i brug. Se¬ 
nest er det set brugt til overvågning af 
Irak. 


Et andet fly, der kunne misfortolkes 
som et ufo, var OXCART (SR-71 el¬ 
ler Blackbird). I nyere tid er det ikke 
usandsynligt, at et Stealth-fly er fejl¬ 
fortolket som et ufo. 

Ufo som sløring 


I slutningen af 1970erne og i 1980eme 
nedtrappede CIA sin interesse for 


ufoer og ufo-rapporter, selv om inte¬ 
ressen i befolkningen steg, da der i 
1984 blev pustet nyt liv i den påstå¬ 
ede ufo-nedstyrtning ved Roswell i 
New Mexico i sommeren 1947. 

Tre ufo-forskere mente, at det ame¬ 
rikanske flyvevåben skjulte det ned¬ 
styrtede ufo og dets døde besætning. 
De henviste til nogle hemmeligt- 
stemplede dokumenter, som en af dem 
havde modtaget fra en ukendt kilde. 
Ifølge dokumenterne nedsatte præsi¬ 
dent Harry S. Truman en hemmelig 
gruppe, Majestic-12, til undersøgelse 
af vraget og den døde besætning. 

Dokumenterne, som er af tvivlsom 
oprindelse, beviser ikke, at et ufo styr¬ 
tede ned ved Roswell. For ifølge det 
amerikanske flyvevåben styrtede no¬ 
get helt andet ned den sommerdag i 
1947. 

I september 1994 frig av det ameri¬ 
kanske flyvevåben en ny rapport om 
Roswell-hændelsen. I denne rapport 
er konklusionen, at vragresterne fun¬ 
det ved Roswell i 1947 er resterne af 
en hemmelig ballon-operation, Project 
Mogul, som skulle bruges til spionage¬ 
opgaver mod Sovjetunionen. 

Hvis CIA har brugt en bevidst slø¬ 
ring til at skjule sandheden om ufoer, 
så var heldet med både CIA og det 
amerikanske flyvevåben i 1947, hvor 
alle råbte "ufo", da de så et top¬ 
hemmeligt ballon-projekt havarere. 
Man må nok sige, at den sløring, som 
ufo-observatøreme lavede, var god. I 
de seneste 50 år har det i hvert fald 
været umuligt at afvise den. Ufo-ned¬ 
styrtningen lever og har det godt som 
en sløring med modsat fortegn. 

Det kan også tilføjes, at dr. Larry 
Bland, redaktør af "The George C. 
Marshall Papers", har afsløret, at de 
såkaldte Majestic-12 dokumenter er 
svindel. Sproget i dem er nøjagtig det 
samme som i et brev fra Marshall til 
præsidentkandidat Thomas Dewey fra 
1944, hvor ordet "Magic" indgår. Da¬ 
toer og navne er ændret, og "Magic" 
er ændret til "Majic". Dertil kommer, 
at det var en fotokopi og ikke en ori¬ 
ginal. Der findes ifølge Gerald K. 
Haines ingen originale MJ-12 doku¬ 
menter. Q 


Gerald F. Haines’ undersøgelse, 
som fik overskriften "Cl A s rolle i 
ufostudiet 1947-1990", blev i 1997 
offentliggjort bl.a. på Internettet 
under adressen: www.odci.gov/ esil 
studiesl97unclaslufo.html 


Kilder: 

Gerald K. Haines: A Die-Hard lssue. 
CIA's Role in the Study of UF O's, 
1947-90 
IUR , Fail 1997 

Ufo konferencen 

1997 


Den 1. november 1997 markerede SUFOI foreningens 40 års jubilæum med 
en stor konference i Lyngby Storcenter. Dagen bød på otte foredrag af danske 
og udenlandske ufo-forskere, diskussioner, erfaringsudveksling, en helt ny 
udstilling, videoforevisning og ikke mindst hyggeligt samvær. Konferencen 
blev en succes og nød stor mediebevågenhed. Her bringer vi enkelte glimt 
fra en dag, hvor foreningens jubilæum blev fejret med manér. 



Straks ved åbningen klokken 9.30 strømmede det ind med interesserede. De brugte 
ventetidenfrem til det første foredrag kl. 10 med at se nærmere på SUFOI's varierede 
udbud af salgsmaterialer og studere foreningens nye plancheudstilling skabt af 
Henrik Klinge Pedersen og Lars Thomas. Udstillingen vil senere blive vist landet 
rundt på bl.a. folkebibliotekerne. 



Peter Nørgaard fortalte om en række nyere danske ufo-observationer og formodede 
ufo-fotos, og Torben Birkeholm (billedet) gav en levende fremstilling af den 
spændende bilstop-sag ved Vejle fra 1995. Det var kendetegnende for alle 
foredragene, at de var velbesøgte med et meget lyttende og interesseret publikum. 



Dagens første foredragsholder var Clas 
Svahn, journalist og formand for UFO- 
Sverige. Han har i flere år undersøgt 
Gosta C ar l s so ns kendte nærobservation 
i en svensk skov og bl.a. skrevet den 
anbefalelsesværdige bog "Motet i 
glåntan" (NTBIParthenon 1995). 



I pauserne mellem foredragene gik 
snakken livligt i foyeren. Her er Mikael 
Rothstein (ph.d. fra Institut for Religi¬ 
onshistorie ved Københavns Universitet) 
og John Spencer (forfatter og tilknyttet 
BU FORA) midt i en dybsindig dis¬ 
kussion. De to herrer bidrog med fore¬ 
dragene "Kan ufoer findes uden at 
eksistere?" og "UF O s: Facts, Myths, 
and Mythology". 


AF 

KIM MØLLER 
HANSEN (tekst) 



INGE H. 
SVANE (fotos) 

SUFOI40 år 




UFO-Nyts tegner og manden bag plancheudstillingen, Henrik Klinge Pedersen, i 
samtale med en af "de gamle" i foreningen, SUFOI's tidligere formand Flemming 
Ahrenkiel. 


Mange engelske landmænd har i årevis 
fået ødelagt en del af høsten, fordi kornet 
er lagt ned. Som årene er gået, er møns¬ 
trene på de såkaldte "korncirkler" blevet 
mere og mere kunstfærdigt udført. Nogle 
har fortolket dem som budskaber fra 
rummet, medens andre mener, at de 
skyldes jordiske hærværksmænd, der 
burde straffes på lin je med graffiti-malere. 

For nogle år siden blev "spøgen" 
importeret i Danmark (af engelske spej¬ 
derdrenge på sommerlejr, påstår nogle), 
og Ole Henningsen har grundigt under¬ 
søgt de fleste tilfælde. I sit foredrag 
fremlagde han ret tydelige beviser for, at 
de danske korncirkler har en ganske 
jordnær forklaring. 

På billedet er Ole Henningsen travlt 
optaget af at flytte rundt på nogle af sine 
mange meteorittter, der kunne ses i 
udstillingsområdet i foyeren. 

Både før, under og efter kongressen 
havde medierne sat fokus på ufoerne og 
personerne omkring emnet. Mange 
foredragsholdere og gæster blev 
interviewet, og landsdækkende aviser og 
tv-stationer dækkede begivenheden ganske 
grundigt. 


I pauserne benyttede mange gæster 
muligheden for at tale med foredrags¬ 
holderne og stille opklarende spørgsmål. 
Her står den engelske ufo-forsker og 
forfatter Jenny Randles i foyeren om¬ 
givet af spørgelystne gæster. 

Jenny Randles er en ihærdig efter¬ 
forsker, og i sit engagerede foredrag gav 
hun flere eksempler på, at der måske 
alligevel er noget om snakken angående 
de mystiske "Mænd-i-sort", som an¬ 
giveligt truer ufo-vidner til tavshed. 


Til højre står journalist Per Borgaard 
(æresmedlem af SUFOI) i samtale med 
SU FOT s formand Per Andersen. Per var 
hovedkraften bag det store arrangement, 
og realiserede projektet sammen med 20 
aktive medlemmer af foreningen. 

Rapport om lysforurening 


Den 15. januar 1997 blev der i Tycho 
Brahe planetariet afholdt en konfe¬ 
rence om lysforurening (se UFO-Nyt 
nr. 2/97, side 13-14). Blandt emnerne 
var de projektørlys, der også generer 
SUFOI's efterforskningsarbejde me¬ 
get. SUFOI deltog aktivt i konferen¬ 
cen, og nu er rapporten fra konferen¬ 
cen udkommet. Den er forhåbentlig 


endnu et skridt på vejen til at få reguleret 
og lovgivet omkring brugen af himlen 
til reklame ved hjælp aflyskastere. 

Rapporten koster kr. 100 plus porto 
og kan bestilles hos: Bygnings¬ 
kulturens sekretariat, Bredgade 66,3., 
1260 København K. Tlf. 7022 12 99. 

□ 

Ipa 


Besøg fra rummet i Area 51 


Area 51 eller "Område 51", som det 
kaldes på dansk, har gennem en del år 
været genstand for intens nysgerrig¬ 
hed fra uf o-interesser edes side. I dette 
område i staten Nevada i USA er der 
en tophemmelig base, hvis eksistens 
tidligere er blevet benægtet af de ame¬ 
rikanske myndigheder. Det er her, at 
hemmelige fly som U-2, F-l 17 Stealth 
og Aurora er blevet testet, og derfor 
antagelig har givet anledning til de 
mange rapporter om uidentificerede 
flyvende objekter i området. 

Storfilmen "Independence Day" 
lægger sig også tæt op ad myten om, 
at der i Area 51 skulle befinde sig ned¬ 
styrtede flyvende tallerkener, hvis tek¬ 
nologi så senere er anvendt af de ame¬ 
rikanske forskere i fabrikationen af de 
nye flytyper. 

Nu føler amerikanske geologer sig 
overbevist om, at der virkelig har væ¬ 
ret besøg fra det ydre rum i dette om¬ 
råde, men et godt stykke tilbage i Jor¬ 
dens fortid. 

Det ansete videnskabelige tidsskrift 
"New Scientist" berettede i november 
1997, at der i området i nærheden af 
byen Rachel i Nevada var fundet de¬ 
formerede kom af mineralet kvarts 
samt et lag af grundstoffet iridium - 
begge dele kraftige indicier for ned¬ 



fald af en meteorit. 

Målingerne viser, at nedfaldet af en 
meteorit med en anslået diameter på 
6 km fandt sted for 367 mio. år siden 
og dannede et kraterområde på 100 km 
i diameter, meddelte Charles Sandberg 
fra US Geological Survey på et møde 
i Salt Lake City. 

Sandberg har tilsyneladende hånd¬ 
faste indicier for sin melding om det 
ret så indtryksfulde besøg fra rummet. 
Men efter sigende har heller ikke 
Charles Sandberg i sin forskning haft 
adgang til hele det hemmelige eller 
"ikke-eksisterende" baseområde! □ 
Ole Henningsen 


Den amerikanske ufolog og NASA- 
medarbejder, Richard F. Haines, i 
samtale med Ole Henningsen. Haines 
er bl.a. kendt for sine seriøse bøger, og 
har især beskæftiget sig med professio¬ 
nelle piloters observationer. Piloter er 
efter hans mening særlig pålidelige 
observatører. Haines foredrag havde 
derfor titlen "Pilot UFO Sighting Re¬ 
ports: A Source of Significant and Re- 
liable Data". Han gav mange eksem¬ 
pler på, hvordan flyenes tekniske udstyr 
tilsyneladende er blevet påvirket af ufo¬ 
fænomener. 

Richard Haines ' særdeles levende 
og medrivende foredrag satte et værdigt 
punktum for den hidtil største ufo¬ 
konference i Danmark. □ 


Køb kongressen! 


Samtlige foredrag fra kongres¬ 
sen blev optaget på video. 

Nu kan du bestille en kopi af 
det hele på 7 timers video (for¬ 
delt på to bånd). Se og hør selv: 

• Jenny Randles, England 

• Richard F. Haines, USA 

• Clas Svahn, Sverige 

• John Spencer, England 

• Peter Nørgaard, SUFOI 

• Torben Birkeholm, SUFOI 

• m.fl. 

Vi gør opmærksom på, at der 
kun bliver denne ene chance 
for at bestille båndene, da der 
kun fremstilles netop det an¬ 
tal, som vi modtager bestillin¬ 
ger på inden den 1. april 1998. 

Endvidere gør vi opmærksom 
på, at lydkvaliteten på båndene 
ikke er professionel. Lyden 
kan godt høres, men man må 
ikke forvente en kvalitet som 
på normale købebånd. 

Pris: Kr. 290,00 for i alt 7 ti¬ 
mers spændende ufo-foredrag 
med Danmarks og verdens fø¬ 
rende ufo-eksperter. 

Bestilling: Indbetal beløbet på 
giro 9 11 77 25 (SUFOI, Post¬ 
boks 6, 2820 Gentofte) inden 
den 1. april og skriv "Kongres¬ 
video" i modtagerfeltet. Eller 
send din bestilling til: SUFOI, 
Postboks 6, 2820 Gentofte. 


















16 UFO-NYT 1/98 


Astronomi & Rumfart 


AF KIM 
HORSEVAD 




Kig på himlen 


Astronomiske fænomener i perioden 15. februar - 15. maj 


Planeterne 


Merkur: Set fra Jorden bevæger Mer¬ 
kur sig fra den ene side af Solen til 
den anden. Det skyldes, at Merkurs 
bane i solsystemet ligger tættere på 
Solen, end Jordens gør. Merkur kal¬ 
des således en indre planet. Mens de 
planeter, hvis baner ligger uden for 
Jordens, kaldes ydre planeter. 

Merkur lyser med et klart, gulligt 
lys og er egentlig lysstærk nok til let 
at kunne ses. Men den er altid meget 
tæt på Solen, hvorfor den for det me¬ 
ste bliver overstrålet. Med en lille 
prismekikkert og en smule tålmodig¬ 
hed kan det lade sig gøre at finde pla¬ 
neten. 

I dagene omkring den 20. marts 


er Merkur langt nok fra Solen til at 
kunne iagttages. Den går i disse dage 
ned omkring to timer efter Solen. Så 
det er efter solnedgang, man skal kikke 
lavt på den vestlige himmel. Der er 
endnu en chance i begyndelsen af maj, 
hvor Merkur står op omkring 1 time 
og 30 min. før Solen. 

Venus: Venus lyser med et meget 
skarpt, hvidt lys. Den vil i hele perio¬ 
den kunne ses som morgenstjerne før 
solopgang. 

For de morgenfriske kan det næv¬ 
nes, at der indtræffer en lidt besynder¬ 
lig begivenhed i slutningen af april. 
Den 23. april vil Månen, Jupiter og 
Venus ses i en meget tæt konjunktion. 
Det er nødvendigt at stå tidligt op, for 
de tre objekter står op allerede om¬ 


kring klokken 5. Daggryet begynder 
omkring 20 minutter senere, og Solen 
står op omkring klokken 6. 

Mars: Mars kan stadig ses på aften¬ 
himlen inden solnedgang, men hen- 
imod midten af april kommer den for 
tæt på Solen til at kunne iagttages. Om 
aftenen den 27. februar kan Mars nemt 
findes ca. 1 grad nordfor Månen. 

Jupiter: Jupiter kan ikke ses før hen 
på foråret. Fra midten af april er den 
morgenstjerne på den østlige himmel 
kort før solopgang. 

Saturn: Saturn kan stadig ses på 
aftenhimlen. Men fra april står den for 
tæt på Solen til at være synlig. Både 
Saturn og Jupiter kommer dog til at 
præge efterårshimlen: Jupiter kommer 
nemlig i opposition den 16. septem¬ 
ber, og Saturn kommer i opposition 
den 23. oktober. 

Formørkelser 


Der er i 1998 ingen totale formørkel¬ 
ser synlige i Danmark. To gange be¬ 
væger Månen sig dog ind i Jordens 
halvskygge - en såkaldt penumbral 
formørkelse. Den 13. marts forekom¬ 
mer en sådan penumbral formørkelse, 
hvor formørkelsen begynder klokken 
3.14 og er på sit højeste klokken 5.20. 
Idetder kun er tale om en halvskygge- 
formørkelse, vil man ikke opleve, at 
lyset fra Månen forsvinder - det vil blot 
blive svagt dæmpet. 

Meteorer 


I nætteme omkring den 22. april kan 
man opleve stjerneskudssværmen 
Lyrideme. Stjemeskuddene ser ud til 
at stråle ud fra et punkt i stjernebille¬ 
det Lyren med hovedstjemen Vega. 

NASA og fremmede vira 



Risikoen for, at prøver fra overfladen 
og atmosfæren på Mars kan bringe 
nye og farlige sygdomme til Jorden 
er vokset, siden man i 1996 fandt, 
hvad der måske er fossile mikrober i 
en meteorit fra Mars. 

Af den grund har NASA besluttet 
at bruge et større batteri af sikkerheds¬ 
foranstaltninger, når man i 2008 vil 
hente prøver fra overfladen og atmo¬ 
sfæren på Mars. Manden bag Mars- 
programmet, Mark Adler, siger: 

"Vi vil behandle dette materiale 
som ebola-virus. Vi tør ikke løbe no¬ 
gen risiko. Vi er nødt til at betragte 
materialet som værende farligt, til 
andet er bevist." 

Det er meningen, at fire forskel¬ 
lige fartøjer skal indsamle prøver. Det 
første fartøj vil blive sendt til Mars i 
2001 for at indsamle klippestykker. 
Disse prøver bliver pakket i behol¬ 
dere, når det andet fartøj ankommer 
til Mars i 2004. Prøverne bliver op¬ 
bevaret i to hermetisk lukkede dåser. 
Et tredje fartøj vil indsamle prøverne 
og indlede et kredsløb om planeten, 
indtil det møder den sidste raket. 

Det ubemandede fartøj skal lande 


på Jorden i Utah ved et test- og spo¬ 
rings-område, der ligger i en meget 
øde del af staten. Her vil robotter flytte 
prøverne over i et specielt bygget 
Mars-laboratorium. De følgende må¬ 
neder skal computere undersøge prø¬ 
verne for tegn på mulige farlige mi¬ 
kroorganismer og kemikalier. 

På rejsen til Jorden vil prøverne 
være under konstant opsyn. 


"Vi vil øjeblikkelig sende dem mod 
Solen, hvis vi får den mindste mistanke 
om, at forseglingen i rumfartøjet er 
brudt," siger Adler. 

"Vi vil selvfølgelig helst undgå det, 
men vi vil ikke bringe noget, der kan 
udgøre den mindste fare, til Jorden." 

□ 

Kilde: Alien Encounters, julen 1997 

/for 


Er der liv derude? 


"Ja, der er liv overalt," sagde fysike¬ 
ren Benny Lautrup til Politikens Per 
Munch den 30. december 1997. 

Per Munch har i sin klumme "Da¬ 
gens kloge" filosoferet over det evige 
spørgsmål, om der er liv andre steder 
i universet. Han konkluderer også 
selv, at når vi igen lander på planeten 
Mars og tager en bid af planeten med 


hjem igen til nærmere analyse, så vil 
vi med stor sandsynlighed få svar på 
spørgsmålet. 

Han har dog også rettet spørgsmå¬ 
let om liv i universet til Benny Lau¬ 
trup fra Niels Bohr Instituttet ved Kø¬ 
benhavns Universitet. Lautrup gør 
opmærksom på, at den moderne op¬ 
fattelse blandt videnskabsmænd er, at 


liv ikke er et engangsfænomen, som 
tilfældigvis er opstået her på Jorden. 

"Men," tilføjer Benny Lautrup, "det 
er naturligvis en teoretisk spekulation. 
Hvis vi skal give det konkrete svar, så 
må vi - endnu - nøjes med at sige, at vi 
ikke ved noget endnu." □ 

Ole Henningsen 



Lunar Prospector til Månen 


Den 6. januar lykkedes det endelig 
NASA at få opsendt den nyeste rum¬ 
sonde Lunar Prospector mod Månen. 

Den lille rumsonde skal gå i et po¬ 
lart kredsløb om Månen i godt 100 
kilometers højde og foretage yderli¬ 
gere kortlægning af kratere specielt i 
polarområderne. 


I 1994 sendte den lille rumsonde 
Clementine billeder og måleresulta¬ 
ter hjem. De blev tydet som is i kra¬ 
terne i Månens polaregne. Senere har 
disse tolkninger været genstand for 
adskillige kritiske bemærkninger. 
Man håber med den nye sonde at 
skabe klarhed over disse ting. 


Tilstedeværelsen af is på Månen vil 
være af stor betydning, når man tæn¬ 
ker på en fremtidig kolonisering med 
forskningsstationer m.v. på måne¬ 
overfladen. 

Som et kuriosum kan det nævnes, 
at Lunar Prospector næsten er en be¬ 
mandet færd. Med om bord findes 


KSr 5 

nemlig asken af Gene Shoemaker, den 
verdensberømte amerikanske forsker, 
der blev dræbt ved en bilulykke i 
Australien i sommeren 1997. 

Shoemaker var måske i den brede 
offentlighed mest kendt som en af de 
forskere, der var medopdager af ko¬ 
meten Shoemaker-Levy 9, der for 
nogle år siden slog ned på planeten 
Jupiter under stor opmærksomhed fra 


videnskabsmænd verden over. 

Shoemakers aske medbringes på 
rumsonden som en hyldest til hans 
store arbejde med bl.a. det amerikan¬ 
ske astronautprogram. På trods af hans 
store anstrengelser, lykkedes det ham 
ikke grundet sygdom at kvalificere sig 
selv til astronaut jobbet på Månen. 

Hans ume og de medsendte bille¬ 
der, der illustrerer hans livsgeming, vil 


sammen med rumsonden om halvan¬ 
det års tid falde ned og knuses på 
måneoverfladen. 

Således finder en stor forsker hvile 
i himmelrummet, som var viet hans 
livsgeming på Jorden. □ 

Ole Henningsen 


På'en igen Glenn! 


Den første amerikaner, der omkreds- 
ede jorden i en rumkapsel, var John 
H. Glenn jr. Den 20. februar 1962 ud¬ 
førte han tre omkredsninger af Jorden 
i "Friendship 7". Nu skal han til det 
igen! 

I skrivende stund er det netop ble¬ 
vet offentliggjort, at John Glenn igen 
skal op i rummet. Denne gang under 
mere komfortable forhold og med 
mere sikre transportmidler end for 36 
år siden. 


Med sine 77 år bliver han samtidig 
den ældste person i rummet, når han 
til oktober 1998 efter de foreløbige 
planer skal ud at flyve med rumfær¬ 
gen Discovery, STS-95. 

Dette har efter de offentliggjorte 
oplysninger længe været et ønske hos 
John Glenn, der siden 1974 har siddet 
i USA's Senat valgt for Demokraterne 
i Ohio. 

Der er naturligvis skeptikere, der 
har svært ved at se den videnskabe¬ 


lige nytte af at sende den aldrende 
rumhelt op igen. NASA har da også i 
sin netop udsendte pressemeddelelse 
citeret en række fremtrædende for¬ 
skere, der støtter projektet. De frem¬ 
hæver den store betydning af at kunne 
undersøge, hvorledes den vægtløse til¬ 
stand i de anslåede ti døgn i rumfær¬ 
gen vil påvirke en ældet organisme. 

De har da også erklæret John Glenn 
sund og rask nok til at deltage i eks¬ 
perimentet, der uden tvivl vil blive 
fulgt med særdeles stor interesse over¬ 
alt i verden. Måske især af "aldrende" 
rumfartsinteresserede, der naturligvis 
iler med at ønske John Glenn lykke 
pårejsen! □ 

Ole Henningsen 

Anmeldelser 


AF KIM MØLLER 
HANSEN 




Det forløbne år var i sandhed et jubilæumsår. Ufoerne har fascineret folk i 50 
år, hvilket bl.a. blev markeret med mange nye bøger og genudgivelser. Alt for 
mange endda! De fleste af dem må nemlig siges at være ganske overflødige, 
men enkelte er virkelige perler, fx "Saucer Attack!". 



"Saucer Attack!" er en billedbog for 
nostalgiske voksne. 1200 farveillustra- 
tioner får man et glimrende indblik i 
"ufoernes guldalder" (1947-1967) 
med en enkelt afstikker til dyre¬ 
mishandlingerne i 1970eme. Alt sam¬ 
men set ud fra en humoristisk og ame¬ 
rikansk synsvinkel. 

Hvad handler bogen så om? Ja, det 


siges meget præcist i bogens forord, 
skrevet af Eric Nesheim: 

"De flyvende tallerkener dukkede 
op i USA i en tid præget af store spæn¬ 
dinger og usikkerhed. Befolkningen 
frygtede 'bomben' og kommunistisk 
infiltration. Korea-krigen, Sputnik og 
vores mange uheld i rumkapløbet ry¬ 
stede den nationale tillid. Jeg kan hu¬ 
ske, da en skråtobak-tyggende nabo 
spyttede på mig og meget ophidset 
fortalte, at 'russkieme' ville besætte 
USA uden at løsne et eneste skud. 

Psykoanalytikeren Carl J ung men¬ 
te, at flyvende tallerkener var psyko¬ 
logiske projektioner af kulturel frygt 
og ønsketænkning i en usikker verden. 
Begrebet 'kommunistisk infiltration' 
blev blot erstattet af 'flyvende taller¬ 
kener'. I de første bøger om flyvende 
tallerkener var dette ikke helt forkert. 

Inspireret af Jung antydede kriti¬ 
kerne, at film som 'Earth Vs. Flying 
Saucers' (1956) og 'Invasion of the 
Body Snatchers' (1956) var politiske 
allegorier eller metaforer for den kul¬ 
turelle spænding. Men for et bam, som 
voksede op i 1950eme, syntes jeg, at 



film om flyvende tallerkener var alle 
tiders! 

Min favoritfilm var 'The Mysterian' 
(Chikyu Boeigun, 1957). Den havde 
alt: flyvende tallerkener, onde rum¬ 
væsner, bortførte kvinder, og soldater 
som kæmpede mod gigantiske hus¬ 
knusende robotter! En stordel af mine 
lege fulgte ubevidst handlingen i 'The 
Mysterian' og andre lignende film og 
tegneserier. Meget af legetøjet sidst i 
1950erne og først i 1960erne lignede 
ting fra de populære film. Jeg legede 
med legetøjssoldater, rumskibe og 
store robotter for netop at genskabe 
handlingen i disse film. 

Offentligheden fik rigtigt øjnene op 
for ufoerne, da aviserne fortalte om 
Kenneth Amolds berømte observation 
i juni 1947. I 1950 udkom den første 
serie af ufo-bøger, og filmen The 
Flying Saucer' (1950) satte ligheds¬ 
tegn mellem russere og flyvende tal¬ 
lerkener. Midt i 1950eme fortalte Ge¬ 
orge Adamski og Buck Nelson om de¬ 
res kontakter med tallerkenfolket. 

11958 havde de bedste film om fly¬ 
vende tallerkener nået biografernes 
lærreder, ogi 1958 havde de flyvende 
tallerkener rent faktisk invaderet alle 

Tidsskriftet "Fortean Times" strør nor¬ 
malt ikke om sig med gode anmeldel¬ 
ser af bøger, men en ny ufobog får be¬ 
tegnelsen "fantastisk" i deres anmel¬ 
delse. Det er bogen "Ufos and Ufo- 
logy" skrevet af de engelske uf o-ve¬ 
teraner Paul Devereux og Peter 
Brookesmith. 

Med undertitlen "de første 50 år" 
giver bogen et sagligt og gennemar¬ 
bejdet overblik over ufologiens første 
50 år. Forfatterne illustrerer glimrende, 
hvordan ufologien fra dengang og til 
i dag har været et sammensurium af 
forskellige religioner, opfattelser, me¬ 
toder, indfaldsvinkler og fraktioner af 
alle mulige retninger. Dette gør, me¬ 
ner forfatterne, ufologien til et morads, 
som det er vanskeligt (måske umuligt) 
at nå til bunds i. 

Men bogen går videre end dette. 
Den forsøger at give en forklarings¬ 
model på ufoerne, idet man igen skal 


være klar over, at ufoer er en sammen¬ 
sætning af flere forskellige fænome¬ 
ner. Forfatterne mener at have identi¬ 
ficeret to hovedtyper af fænomener, 
som ufologer uheldigvis hele tiden får 
blandet sammen: Fysisk eksisterende 
lys på himlen (kunne være ukendte 
fænomener som de såkaldte "jordlys") 
og psykologiske fænomener som 
søvnrelativerede fænomener (der står 
bag mange af de mere specielle ople¬ 
velser som "bortførelser"). 

Fortean Times (januar 1998) kon¬ 
kluderer, at bogen varmt kan anbefa¬ 
les. 

Paul Devereux and Peter Brook¬ 
esmith: Ufos and Ufology. The First 
50 Years , Blandford/Cassell 1997, 
ISBN 0-7137-2657-1, 192 sider, rigt 
illustreret i farve og s/h, stort format, 
indbundet, £ 18,99. □ 

Per Andersen 


aspekter inden for den populære del 
af kulturlivet. Almindelige genstande 
fra salt- og peberbøsser til kaffekop¬ 
per var udsmykkede med flyvende 
tallerkener. Mange populære sange 
handlede om flyvende tallerkener. 
Legetøj, tyggegummikort, bøger og 
tegneserier var efterhånden gennem¬ 
syrede af flyvende tallerkener og helte 
med ballonmuskler og iført stramtsid¬ 
dende tøj. 

Denne bog gennemgår de flyvende 
tallerkeners guldalder. Den indeholder 
mange illustrationer af flyvende tal¬ 
lerkener, mærkelige rumvæsner, inva¬ 
sioner fra rummet og andre relaterede 
emner fra filmplakater, bøger, blade 
og legetøj. 

Beskrivelserne af de flyvende tal¬ 
lerkener er et produkt af den tid, hvori 
de blev skabt. Som en metafor på 
epokens håb og frygt, kan de fortælle 
os noget om os selv..." 


Eric Nesheims forord er ikke falsk 
reklame, men fortæller meget præcist, 
hvad man får for pengene. Og det er 
virkelig oplysende og underholdende 
læsning. De mange farveillustrationer 
er inddelt efter emner i 12 kapitler og 
bundet sammen af gode billedtekster. 
Bogen er også forsynet med detalje¬ 
rede billed-credits. 

"Saucer Attack" er skrevet af Eric 
Nesheim og sønnen Leif. Eric Nes- 
heim er en professionel (og dygtig) 
tegner, ufo-interesseret og samler af 
diverse ting fra 1950erne. □ 


Oversættelse af uddrag fra boge ns for¬ 
ord: Flemming O. Rasmussen 




mk 


STREAKING OUT OF THE UNKNOWN 
COMES A STRANGE NEW TERROR! 

THE FIRST 50 YEARS 


Eric & Leif Nesheim: Saucer 
Attack! Pop Culture In The Gol¬ 
den Age Of Flying Saucers , 
Kitchen Sink Press/GPG 1997, 
128 sider, 200 farveillustratio¬ 
ner, ISBN 1-57544-0660. Stort 
format, paperback US$ 16,95. 
Bogen kan bl.a. bestilles via 
Internet på: www.amazon.com 

Notitser 




i Chile 


Den 3. november 1997 oplyste en 
pressemeddelelse, at den ledende ge¬ 
neral for FACH, FuerzaAereaChilena 
(Det chilenske Flyvevåben), havde 
givet ordre til, at der blev dannet en 
speciel komite, hvis opgave bliver at 
undersøge "uregelmæssige fænome¬ 
ner fra det ydre rum". 

"Comite de Investigaciones de Fe- 
nomenos Anomalos Espacio" (CI- 
FAE) vil i første omgang bestå af per¬ 


soner fra FACH såvel som medlem¬ 
mer af den store chilenske ufo-orga¬ 
nisation AION. 

Det er meningen, at AION uden be¬ 
grænsning får lov til at gennemse alle 
militærets arkiver, rapporter, billeder 
og film. CIF AE vil fungere som en 
central database for ufo-fænomener, 
og alle grene inden for militæret skal 
sende alt materiale om ufoer direkte 
til CIF AE. 


Det er også meningen, at personale 
fra "Direccion de Aeronautica" skal 
rejse til Frankrig og andre lande for at 
få erfaring i ufo-forskning. 

Når Chile i løbet af 1998 opsender 
satellitten BETA, vil der dukke flere 
oplysninger om projektet op. Som et 
led i sine opgaver skal BETA regi¬ 
strere flytrafik. □ 

Kilde: 

Alien Encounters , julen \991/for 



Barney Hiil 



Betty og Barney Hiils nærobservation 
og bortførelse i september 1961 står i 
ufo-historien som en af de første 
bortførelsessager (se UFO-Nyt nr. 6/ 
1981 og "UFO'emes verden" hæfte 1). 
Som bekendt tegnede Barney Hiil 
under regressionshypnose den 22. fe¬ 
bruar 1964 ufonautemes "leder" med 
store, skæve øjne, en streg til mund, 
ingen ører og intet hår. I dag er dette - 
i hvert fald i USA - blevet prototypen 
på en ufonaut. 

Martin Kottmeyer har undersøgt, 
hvornår denne ufonauttype egentlig 
blev lanceret første gang. Han fandt 
ud af, at den amerikanske tv-serie 
"The Outer Limits" den 10. februar 
1964 viste afsnittet "Bellero Shield", 
hvor den lille grå ufonaut-type med 



store skæve øjne blev vist for første 
gang. Tolv dage senere tegnede Bar¬ 
ney et væsen, der i forbløffende grad 
ligner tv-seriens! □ 

Kilde: Cenap-infoline, nr. 69/kmh 


Jeg var der! 


Lorenzo Kent Kimball var i juli 1947 
stationeret ved Roswell-basen. Han 
ville derfor have været tæt på begi¬ 
venhederne, hvis et rumskib virkelig 
var blevet bjærget og ufonauteme 
bragt til basen for obduktion. Det på¬ 
står jo et af hovedvidneme, Glenn 
Dennis. Ikke alene var Kimball på 
basen, men han var også forsynings¬ 
officer for medicinsk udstyr, så han 
ville bestemt have været involveret. 

Derfor ved han med sikkerhed, at 
der ikke blev foretaget nogen obduk¬ 
tion på basen i juli 1947. Det ville også 
have været ret usandsynligt, for ba¬ 
sen rådede simpelthen ikke over en 
obduktions- eller operationsstue. 
Kimball afviser også flere andre på¬ 
stande vedrørende Roswell, såsom 
eksistensen af sygeplejersken Naomi 


Selff (Glenn Dennis' "sandhedsvidne") 
og Jesse B. Johnson (lægen, der skulle 
have foretaget obduktionen). □ 


Kilde: Skeptical Inquirer , november/ 
december 1991/pa 


Ufo lampe 


Preben Boel Sørensen i Skanderborg 
har fået den idé at lave en lampe med 
form som et ufo - med en umiskende¬ 
lig lighed med de rumskibe, som Ge¬ 
orge Adamski påstod at have set. Ma¬ 
terialet er aluminium, og der anven¬ 
des tre halogenpærer. Priser fra kr. 
1.600. Henvendelse: Preben Boel Sø¬ 
rensen, Poul La Coursvej 24, 8660 
Skanderborg. □ 

Diana forudsagt 


Dianas tragiske død har som så ofte 
tidligere fået alle mulige teorier til at 
krybe ud af ormehullerne - lige fra 
sammensværgelsesteorier om drab til 
spådomme. Nu mener nogle, at den 
franske spåmand Michel Nostradamus 
(1503-1566) faktisk spåede Dianas 
ulykke som følger: 


"Den sidste søn af en mand med 
profetens navn (Dodis far hedder 
Mohammed til fornavn) vil bringe 
Diana til hendes hvilested." 

Men det viser sig, at man har taget 
sig visse friheder ved oversættelsen fra 
fransk. For det første står der i original¬ 
teksten "profetens efternavn", hvilket 
bryder forbindelsen til Dodi-familien. 


For det andet står der ikke "Diana", 
men "mandag". Dette bliver til Diana 
på følgende måde: Mandag betyder jo 
månens dag, og Diana er latin efter 
navnet på romernes måne- og jagt¬ 
gudinde! □ 

Kilde: Fortean Times , december 1997 

Ipa 



Meget alternative Nobel-priser 


For syvende gang er de noget spe¬ 
cielle Ig Nobel-priser blevet uddelt 
ved at arrangement ved Harvard 
University, hvor 1.200 deltog. Krite¬ 
riet for at modtage prisen er, at man 
har gjort noget, som "ikke kan og ikke 
bør blive gentaget". Altså mest for 
sjov, og dog alligevel! 

Blandt årets vindere var Bernard 
Vonnegut (Kurts bror) i kategorien 
"meteorologi" for rapporten "Høne¬ 
plukning som et mål for tornadoers 
vindhastighed". 


Fredsprisen gik til Harold Hillman 
for artiklen "Mulige smerter oplevet 
under forskellige former for henret¬ 
telse". 

Opfinderne af Tamagotchi legetø¬ 
jet fik økonomi-prisen for at have 
transformeret millioner af timers 
produktionstid til anvendelse på nyt¬ 
teløse, virtuelle dyr. 

Den i ufo-sammenhæng kendte 
Richard Hoagland fik såmænd også 
en pris for at have opdaget kunstige 
anlæg, pyramider og ansigtet på Mars 


(astronomi-prisen), mens litteratur¬ 
prisen blev uddelt for opdagelsen af 
en hemmelig kode i Biblen. 

Endelig fik Mark Hostetieren pris 
for bogen "That Gunk on Your Car", 
der identificerer de forskellige ud- 
splattede insekter på bilruden, så man 
kan finde ud af, hvilket insekt det op¬ 
rindeligt var! □ 

Kilde: Fortean Times , januar 1998 

Ipa 



Gen-eksperimenter for 250 år siden 
- eller nutidige spekulationer? 


I mange år kunne man i det tyske tids¬ 
skrift "UFO-Nachrichten" læse de 
mest besynderlige religiøst prægede 
historier om kontakt med rummen¬ 
nesker. Bladet gik ind, men dukkede 
for nogle få år siden op på markedet 
igen. Og nu får den da heller ikke for 
lidt på de noget særprægede områ¬ 
der i relation til ufo-fænomener, for¬ 
tælles det i "cenap-infoline" nr. 68, 
der udgives af den tyske organisation 
CENAP. 

Schweizeren Erich von Dåniken 
har ikke levet forgæves. Han var må¬ 
ske ikke den første, der i gamle skrif¬ 
ter og efterladenskaber fra gamle 
verdenskulturer fandt "beviser" for 
tidligere besøg af mm væsener. Men 
han var nok den, der bedst fik sat tin¬ 
gene i system, så der kunne tjenes 
penge på denne opfattelse af vor for¬ 
tid. Siden von Dåniken startede, er 
adskillige fulgt i hans fodspor med 
bøger og artikler, som fx østrigeren 
Peter Krassa og tyskeren Walter J. 



Langbein. 

I UFO-Nachrichten nr. 331, sept./ 
okt. 1997, fortæller tyskeren Hartwig 
Hausdorf om et spændende besøg på 
et lille museum i det tidligere Østtysk¬ 


land. Her fandt han i en medicinsk 
samling et misdannet menneskefoster 
ffa 1735. Fosteret ligger i en glasbeholder 
i sprit med betegnelsen "Hønsemen- 
nesket". 

Hartwig Hausdorf s spekulationer 
går straks på, om der med det mis¬ 
dannede fosters udseende mon kunne 
være tale om et hybridvæsen mellem 
jordiske og ikke-jordiske væsener? Og 
kunne der i givet fald være tale om 
frugten af et historisk bortførelsestil¬ 
fælde? 

I overskriften i UFO-Nachrichten 
hedder det da også: "Ligger der i et 
lille museum i Østtyskland et indicium 
for gen-eksperimenter foretaget af 
ikke-jordiske intelligensvæsner?" 

Så spekulationer er der nok af, når 
man ser noget usædvanligt, og det kan 
i sig selv være ganske udmærket. 
Men hvad med virkeligheden? 

□ 

Ole Henningsen 
























10*000 mennesker tager 

ikke fejl! 


SUFOI's hjemmeside på Internettet er ble¬ 
vet en overvældende succes. Besøgstallet er 
i kraftig vækst: På en måned klikker 10.000 
Intemet-brugere sig ind på siderne! 

Hjemmesidens webmaster, Lars H. An¬ 
dersen, arbejder ihærdigt på fortsat at ud¬ 
vikle de mange sider. Dette sker i tæt sam¬ 
arbejde med flere repræsentantskabsmed¬ 
lemmer og UFO-Nyts redaktion. 


Siderne rummer mange nyttige informatio¬ 
ner om SUFOI, rapportarbejdet, artikler om 
mystik mellem himmel og jord, særlige in¬ 
formationssider for skoleelever, nyheder, over¬ 
sigter over SUFOI's salgsmaterialer, nyt om 
foreningsarrangementer og meget, meget mere. 

I slutningen af januar 1998 kunne SUFOI's 
hjemmeside efter måneders forberedelse give 
brugerne adgang til noget helt enestående i 
Danmark: Online-adgang til Willy Wegners 
omfattende bibliografi "Extraterrestrial indfly¬ 
delse? En international bibliografi om astro- 
arkæologi, præastronautik, ufolore og tilknyt¬ 
tede emner". 

Willy Wegner er kendt for sine glimrende 
ufo-bøger og flere omfattende og særdeles nyt¬ 
tige bibliografier. Er du på bogjagt, bør du bruge 
"Extraterrestrial indflydelse". 




unideutified flying object /i. 
1. Abbr. UFO A flying or app 
endy flying object of an unkno I 
nature. 2. A flying saucer. 


Besøg SUFOI's hjemmeside: 

www.sufoi.dk 


Kursus for 
rapportoptagere 


I weekenden den 2.-3. maj 1998 afholder 
SUFOI kursus for rapportoptagere i Køben¬ 
havn. På kurset bliver deltagerne undervist 
i arbejdet med at indsamle og undersøge 
observatørers beretninger. 

Kurset er ganske uforpligtende og åbent 
for alle med interesse for emnet. Tilmelding 
kan ske ved henvendelse til Toke Haunstrup, 
som også svarer på spørgsmål: 


Toke Haunstrup 
Kristianiagade 10 
2100 København 0 
Tlf. 35 26 03 13 lokal 947 











